LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

DĖL LIETUVOS RESPUBLIKOS SVEIKATOS APSAUGOS MINISTRO 2000 M. KOVO 20 D. ĮSAKYMO Nr. 161 „DĖL LIETUVOS NACIONALINĖS SVEIKATOS SISTEMOS VALSTYBĖS VISUOMENĖS SVEIKATOS PRIEŽIŪROS BIUDŽETINIŲ ĮSTAIGŲ PAVYZDINIŲ NUOSTATŲ PATVIRTINIMO“ PAKEITIMO

2012 m. sausio 31 d. Nr. V-64

Vilnius

P a k e i č i u Lietuvos Respublikos sveikatos apsaugos ministro 2000 m. kovo 20 d. įsakymą Nr. 161 „Dėl Lietuvos nacionalinės sveikatos sistemos valstybės visuomenės sveikatos priežiūros biudžetinių įstaigų pavyzdinių nuostatų patvirtinimo“ (Žin., 2000, Nr. 25-656) ir išdėstau jį nauja redakcija:

„LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS NACIONALINĖS SVEIKATOS SISTEMOS VALSTYBĖS VISUOMENĖS SVEIKATOS PRIEŽIŪROS BIUDŽETINIŲ ĮSTAIGŲ PAVYZDINIŲ NUOSTATŲ PATVIRTINIMO

Vadovaudamasis Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 6 straipsniu, Lietuvos Respublikos sveikatos priežiūros įstaigų įstatymo (Žin., 1996, Nr. 66-1572; 1998, Nr. 109-2995) 24 straipsnio 3 dalimi:

1. T v i r t i n u Lietuvos nacionalinės sveikatos sistemos valstybės visuomenės sveikatos priežiūros biudžetinių įstaigų pavyzdinius nuostatus (pridedama).

2. P a v e d u įsakymo vykdymo kontrolę viceministrui pagal administruojamą sritį.“

SVEIKATOS APSAUGOS MINISTRAS	RAIMONDAS ŠUKYS

PATVIRTINTA

Lietuvos Respublikos

sveikatos apsaugos ministro

2000 m. kovo 20 d. įsakymu Nr. V-161

(Lietuvos Respublikos

sveikatos apsaugos ministro

2012 m. sausio 31 d. įsakymo

Nr. V-64 redakcija)

LIETUVOS NACIONALINĖS SVEIKATOS SISTEMOS VALSTYBĖS VISUOMENĖS SVEIKATOS PRIEŽIŪROS BIUDŽETINIŲ ĮSTAIGŲ PAVYZDINIAI NUOSTATAI

I. BENDROSIOS NUOSTATOS

1. (Nurodomas visas biudžetinės įstaigos (toliau – Įstaiga) pavadinimas pagal Lietuvos Respublikos sveikatos priežiūros įstaigų įstatyme (Žin., 1996, Nr. 66-1572; 1998, Nr. 109-2995) nustatytą nomenklatūrą). Įstaigos prie ministerijos nuostatuose turi būti nurodoma, kad ši institucija yra įstaiga prie ministerijos.

2. (Nurodoma Įstaigos paskirtis).

3. (Nurodomi teisės aktai, kuriais Įstaiga vadovaujasi savo veikloje).

4. Įstaigos savininkė yra valstybė, o savininko teises ir pareigas įgyvendinanti institucija – Lietuvos Respublikos sveikatos apsaugos ministerija. Lietuvos Respublikos sveikatos apsaugos ministerija, kaip įstaigos savininkės teises ir pareigas įgyvendinanti institucija, turi šias teises ir pareigas:

4.1. tvirtina Įstaigos nuostatus;

4.2. teisės aktų nustatyta tvarka priima į pareigas ir iš jų atleidžia Įstaigos vadovą;

4.3. priima sprendimą dėl Įstaigos buveinės pakeitimo;

4.4. priima sprendimą dėl Įstaigos filialo steigimo ir jo veiklos nutraukimo;

4.5. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

4.6. sprendžia kitus įstatymuose ir šiuose nuostatuose jos kompetencijai priskirtus klausimus.

5. Įstaiga yra ribotos civilinės atsakomybės viešasis juridinis asmuo, turintis sąskaitų banke, antspaudą su Lietuvos valstybės herbu ir savo pavadinimu.

6. Įstaigos buveinės adresas: ......................................., Lietuvos Respublika; interneto tinklalapis, kuriame skelbiami vieši pranešimai: ................................. .

7. Įstaiga finansuojama iš valstybės biudžeto ir kitų valstybės pinigų fondų lėšų.

8. Įstaigos nuostatai keičiami teisės aktų nustatyta tvarka.

II. ĮSTAIGOS VEIKLOS TIKSLAI IR FUNKCIJOS

9. (Glaustai nurodomi Įstaigos veiklos tikslai, atitinkantys Įstaigos paskirtį).

10. (Įstaigos funkcijos išdėstomos kaip konkretūs priskirti darbai, apibrėžiant taip, kad būtų atskleista, kaip bus siekiama visų veiklos tikslų).

11. Įstaiga atlieka kitas įstatymų ir kitų teisės aktų nustatytas funkcijas.

III. Įstaigos TEISĖS

12. Įstaiga, siekdama jai nustatytų veiklos tikslų bei atlikdama jos kompetencijai priskirtas funkcijas, turi teisę:

12.1. gauti iš valstybės ir savivaldybių institucijų ir įstaigų, kitų asmenų informaciją įstaigos kompetencijai priskirtais klausimais;

12.2. sudaryti komisijas, darbo grupes įstaigos kompetencijos klausimams spręsti, įtraukti į jas kitų valstybės ir savivaldybių institucijų ir įstaigų, asociacijų atstovus ir specialistus (suderinus su jų vadovais);

12.3. įstatymų ir kitų teisės aktų nustatyta tvarka patikėjimo teise valdyti, naudoti valstybės turtą ir juo disponuoti;

12.4. sudaryti sutartis su Lietuvos ir užsienio fiziniais ir juridiniais asmenimis;

12.5. gauti paramą;

12.6. bendradarbiauti su Lietuvos Respublikos valstybės ir savivaldybių institucijomis, įstaigomis ir asociacijomis, užsienio valstybių atitinkamomis institucijomis ir organizacijomis.

13. Įstaiga gali turėti ir kitų teisių, numatytų Lietuvos Respublikos įstatymuose ir kituose teisės aktuose.

IV. ĮSTAIGOS VEIKLOS ORGANIZAVIMAS

14. Įstaigos veikla organizuojama vadovaujantis Lietuvos Respublikos Vyriausybės nustatyta tvarka parengtu ir sveikatos apsaugos ministro patvirtintu metiniu veiklos planu.

15. (Nurodomas subjektas, tvirtinantis Įstaigos administracijos struktūrą (Įstaigos struktūrą), – sveikatos apsaugos ministras arba Įstaigos direktorius). Įstaigos veikla reglamentuojama Įstaigos direktoriaus tvirtinamais Įstaigos darbo reglamentu, vidaus tvarkos taisyklėmis, padalinių nuostatais, darbuotojų pareigybių aprašymais.

16. Įstaigai vadovauja direktorius, kurį Lietuvos Respublikos įstatymų nustatyta tvarka į šias pareigas skiria ir iš jų atleidžia sveikatos apsaugos ministras. Įstaigos direktorius yra pavaldus ir atskaitingas sveikatos apsaugos ministrui. Įstaigos prie ministerijos vadovui taikomos Lietuvos Respublikos Vyriausybės įstatymo (Žin., 1994, Nr. 43-772; 1998, Nr. 41-1131; 2010, Nr. 71-3541) 30 straipsnio 5 dalies nuostatos.

17. Įstaigos direktorius:

17.1. organizuoja Įstaigos darbą, kad būtų įgyvendinami Įstaigos veiklos tikslai ir atliekamos nustatytos funkcijos;

17.2. suderinęs su sveikatos apsaugos ministru, tvirtina Įstaigos pareigybių sąrašą, neviršijantį nustatyto didžiausio leistino pareigybių skaičiaus;

17.3. teisės aktų nustatyta tvarka priima ir atleidžia Įstaigos darbuotojus, juos skatina, skiria jiems nuobaudas ir pašalpas;

17.4. už Įstaigos veiklą teisės aktų nustatyta tvarka atsiskaito sveikatos apsaugos ministrui;

17.5. pagal kompetenciją priima įsakymus, kontroliuoja, kaip jie vykdomi; prireikus Įstaigos direktorius kartu su kitų valstybės institucijų ir įstaigų vadovais priima bendrus įsakymus;

17.6. užtikrina, kad būtų laikomasi įstatymų, kitų teisės aktų ir Įstaigos nuostatų;

17.7. atlieka kitas su Įstaigos veikla susijusias funkcijas ir Sveikatos apsaugos ministerijos pavedimus.

V. Įstaigos vidaus administravimo KONTROLĖ

18. Įstaigos valstybinį auditą atlieka Lietuvos Respublikos valstybės kontrolė.

19. Įstaigos finansų kontrolė atliekama Įstaigos direktoriaus tvirtinamų Įstaigos finansų kontrolės taisyklių nustatyta tvarka.

20. Įstaigos metinio veiklos plano įgyvendinimo kontrolę pagal kompetenciją atlieka Įstaigos direktorius ir Sveikatos apsaugos ministerijos struktūriniai padaliniai.

21. Įstaigos vidaus auditą, vadovaudamasis Lietuvos Respublikos vidaus kontrolės ir vidaus audito įstatymu (Žin., 2002, Nr. 123-5540) ir kitais vidaus auditą reglamentuojančiais teisės aktais, atlieka Sveikatos apsaugos ministerijos Vidaus audito skyrius.

VI. BAIGIAMOSIOS NUOSTATOS

22. Įstaiga pertvarkoma, reorganizuojama arba likviduojama Lietuvos Respublikos įstatymų ir kitų teisės aktų nustatyta tvarka.

_________________